stanford-oval/wikipedia huggingface dataset:
הפשוטע
טקס פרסי הפשוטע בגלי צה"ל > טקס הפרסים 3.0 (2022)

טקס פרסי הפשוטע בגלי צה"ל 3.0, המתייחס למועמדים לשנת 2022, עתיד לעלות לשידור בפייסבוק של הפשוטע ובגלי צה"ל ב-28 בדצמבר 2022. ההצבעה לקטגוריות נפתחה ב-7 בנובמבר 2022. הטקס צולם ב-1 בדצמבר 2022 בקניון עזריאלי בתל אביב.
ב-29 בנובמבר 2022 נחשפה רשימת האומנים שיתארחו בטקס: יניב סוויסה ודניאל סטיופין (מהסדרה "קופה ראשית"), נועה קירל, רן דנקר, נונו, אודיה, אנה זק, אגם בוחבוט, שחר סאול, נורוז, הפיג'מות (עודד פז, אילן רוזנפלד ודנה פרידר), טונה והאחיות כרקוקלי. בטקס צפויים להתראיין גם הזוג טליה עובדיה ושחף רז.
במהלך משדר חדשות ברשת 13 הופתע המגיש והכתב עומר ירדני בשידור כאשר הודיעו לו שזכה בתואר מגיש החדשות של השנה.
ב-22 בדצמבר 2022 עלה לעמוד האינסטגרם והפייסבוק של הפשוטע ביצוע מתוך הטקס של הזמר רן דנקר לשיר "פגישה לאין קץ" של חוה אלברשטיין. את השיר דנקר ביצע לראשונה בסדרה "השיר שלנו".
ב-26 בדצמבר 2022 פורסם ביצוע מתוך הטקס של הזמרת אודיה לשיר "רואה לך בעיניים" של אתי אנקרי.
ב-27 בדצמבר 2022, יום לפני שידור הטקס עלה לעמוד של הפשוטע ביצוע מתוך הטקס של הזמרת נועה קירל לשיר "בסיבוב" של טונה וצליל דנין.
המסיבה של הפשוטע

הפשוטע גם מקיימת מסיבות והן נערכות במועדון בי סייד בתל אביב. התקיימו שש מסיבות (נכון לדצמבר 2022) אותן מנחים בר אלמליח (הפשוטע) ושיר הדס מאיר. את המוזיקה במסיבות מנגנת שדרנית גלגלצ דנה יצחק והיא מורכבת משירי שנות ה-2000, שירי פסטיגל ולהיטים חדשים. המסיבה הראשונה התקיימה ב-4 במרץ 2022 ולאור ההצלחה התקיימו נוספות.
במסיבות הופיעו אמנים ישראלים מובילים. בין האמנים שלקחו חלק: רוני דואני, נונו, רן דנקר, עודד פז והקסדות, מרגי, זהבה בן, אנה זק, הראל סקעת, אגם בוחבוט, שחר סאול, נורוז, נועה קירל, טונה והאחיות כרקוקלי.
בנוסף הופיעו גם קומיקאים שונים: תמיר בר, גיתית פישר וערוץ הכיבוד. כמו כן השתתף במסיבה כתב חדשות 13 עומר ירדני.
הפודקאסט של הפשוטע

באוגוסט 2022 עלה "הפודקאסט של הפשוטע" בשיתוף Factory 54 בהנחיית בר אלמליח (הפשוטע) ושיר הדס מאיר. הפודקאסט מכיל 8 פרקים בהם אירחו המנחים אורחים שונים לשיחה על הנושאים בהם עוסקים האורחים. המתארחים בפודקאסט: גיתית פישר, מולי שגב, ערן סויסה, עודד פז, אילן רוזנפלד, ג'ורדי (ירדן פלג), רון ביטון, נועה קולר, טליה ברטפלד, אדיר מזרחי, מאיה ורטהיימר ונונו.
מוזיקה

ב-6 ביוני 2022 יצא שיר הגאווה "בשורות טובות" של הזמרת אגם בוחבוט בו מתארח הפשוטע. הוא השתתף גם בכתיבת ויצירת השיר "קופידון" של בוחבוט.
ב-28 בנובמבר 2022 יצא השיר "הגיל דופק בדלת" של האחיות כרקוקלי בו הפשוטע לקח חלק בשיר.
ב-25 ביוני 2023 הוציא את השיר "לחגוג ומגוג" יחד עם שחר סאול ואלה לי. השיר הגיע למקום ה-18 במצעד השבועי של מדיה פורסט ולמקום ה-56 במצעד היטליסט.
השפעה תרבותית

לאורך השנים, דמותה של הפשוטע השפיעה על תרבות הפופ הישראלית, ונחשבת למובילת דעה עבור ילידי דור ה-Y.
בנובמבר 2019, בוצע שיתוף פעולה בין מותג הדמות וערוץ הטלוויזיה MTV ישראל ליצירת רצועת השמעה בשם "100% הפשוטע" המשודרת בערוץ באופן חד-שבועי, הכוללת קליפים לשירים שנבחרו על ידי מפעיל העמוד ברוח הדמות.
מספר פוליטיקאים הגיבו על פוסטים של הפשוטע בזמנים שונים על מנת לפנות לקהל היעד של העמוד במהלך מערכת בחירות, או לחלופין כתגובה על ממים בהם נכללו תמונות שלהם. עם הפוליטיקאים שהגיבו נמנים מרב מיכאלי, אביגדור ליברמן ונשיא מדינת ישראל ראובן ריבלין. ראש מפלגת יש עתיד יאיר לפיד הקריא תגובה של הפשוטע בפוסט קידום שהעלה לעמוד הפייסבוק שלו שבוע לפני הבחירות לכנסת העשרים וארבע.
בעקבות קהילת העוקבים הגדולה של הדמות, הוקמה ב-24 באפריל 2021 קבוצת פייסבוק רשמית דרך דף הדמות, הנקראת "הפשוטעות". בקבוצה זו, מוזמנים העוקבים להעלות תוכן מקורי משלהם ברוח הדמות, כאשר פרסומים מוצלחים מן הקבוצה משותפים מדי פעם אל דפי הרשתות החברתיות של הפשוטע. נכון לנובמבר 2022, הקבוצה מונה כ-200 אלף חברים.
בספטמבר 2021 השתתפו מפעיל העמוד בר ושותפתו להנחיית טקס פרסי הפשוטע, שיר הדס מאיר, בשעשועון "אל תפילו את המיליון" ברשת 13. הפרומואים לתוכנית והמנחה אברי גלעד הדגישו את מותג ודמות הפשוטע.
בינואר 2022, פוסט של הפשוטע עובד לבדיחה שהופיעה בתוכנית הסאטירה ארץ נהדרת, ובקרדיטים נמסרה תודה מיוחדת ל"בר הפשוטע".
ב-6 ביוני 2022, שוחרר הסינגל בשורות טובות בביצוע הזמרת אגם בוחבוט, אשר נכתב בשיתוף בר הפשוטע, ושמה של הפשוטע מופיע על עטיפת הסינגל. הוא אף מופיע בהופעת אורח בסופו של הקליפ, ובפסקול השיר עצמו שולב בר שמוסר "אני יודעת שאתם אוהבים אותי. XOXO(אנ'), הפשוטע".
צ'ובה (מחוז)

| --- | --- |
מחוזות בבוטסואנה, באדום, מחוז צ'ובהמחוזות בבוטסואנה, באדום, מחוז צ'ובה
זברות ואנטילופות בפארק הלאומי צ'ובה
זברות ואנטילופות בפארק הלאומי צ'ובה
 מדינה / טריטוריה:  בוטסואנה בוטסואנה
 בירת המחוז:  קסאנה
 תאריך ייסוד:  2008
 שטח:  20,800 קמ"ר (2022)
 גובה:  915 מטרים
 אוכלוסייה:  ‏
  ‑ במחוז:  28,743 (2022)
  ‑ צפיפות:  1.4 נפש לקמ"ר (2022)
 קואורדינטות:  18°30′S 25°00′E﻿ / ﻿18.5°S 25°E﻿ / -18.5; 25 
 אזור זמן:  UTC +2
 www.Chobe District Council BW/
  מפת מיקום  מפה מפורטת   (למפת בוטסואנה מוגדלת) גאבורונה פרנסיסטאון מאון גנזי טסאבונג קניה מולפולולה סרובה נמיביה אנגולה זמביה זימבבואה דרום אפריקהקסאנה(למפת בוטסואנה רגילה) גאבורונה פרנסיסטאון מאון גנזי טסאבונג קניה מולפולולה סרובה נמיביה אנגולה זמביה זימבבואה דרום אפריקהקסאנה קסאנה העיירה היחידה במחוז צ'ובה והנקודה הצפונית ביותר בבוטסואנה, במפגש הגבולות "ארבעת הפינות" של ארבע המדינות בוטסואנה, נמיביה, זמביה וזימבבואה.  he tabBackground:;tabBorder:#aaa;defaultTab:0;
מחוז צ'ובה (באנגלית: Chobe District) הוא מחוז מנהלי בחלק הצפוני של בוטסואנה, שהמטה שלו נמצא בעיירה קסאנה. בשנת 2001 המחוז מוזג עם מחוז נגאמילנד, ועד שנת 2006 המחוז חלק עם מחוז נגאמילנד (אנ') את המועצה המחוזית הצפון-מערבית בשלטון במקומי. בשנת 2008 המחוז הפך למחוז עצמאי. הפארק הלאומי צ'ובה נמצא במחוז. נכון לשנת 2011, סך אוכלוסיית המחוז הייתה 23,347 תושבים לעומת 18,258 תושבים בשנת 2001. קצב גידול האוכלוסייה במהלך העשור היה 2.49% בשנה. המספר הכולל של התושבים שעבדו היה 12,059 תושבים שהתפלגו ל-6,113 גברים ו-5,947 נשים, כאשר רובם עבדו במנהל ציבורי.
הפארק הלאומי צ'ובה, הוא הפארק הלאומי השני בגודלו במדינה והוא מהווה את עיקר האטרקציות התיירותיות במחוז. בפארק הלאומי צ'ובה יש את אוכלוסיית הפילים הגדולה ביותר באפריקה. המחוז חולק את הגבול הבינלאומי של המדינה עם נמיביה וזמביה בצפון, זימבבואה במזרח ועם המחוז נגאמילנד הנמצא בגבול הצפון-מערבי של המדינה.
המחוז מורכב מתשעה כפרים, כשהעיירה קסאנה  היא המרכז העירוני היחיד במחוז.
גאוגרפיה

הפארק הלאומי צ'ובה, הוא הפארק הלאומי השני בגודלו במדינה והוא מהווה את עיקר האטרקציות התיירותיות במחוז מתוך 7 הקיימות בו.  רוב בוטסואנה יושבת על רמה שולחנית בגובה 1013 מטרים בממוצע. הגובה הממוצע של האזור בו שוכן המחוז עומד על 915 מטרים מעל גובה פני הים. סוג הצמחייה הוא צמחיית סוואנה, עם עשבים גבוהים, שיחים ועצים. כמות המשקעים השנתית הממוצעת עומדת על כ-650 מילימטרים, רוב המשקעים יורדים בעונת הקיץ מנובמבר עד מאי. רוב הנהרות באזור הם עונתיים, כאשר נהר צ'ובה זורם כל השנה והוא המועד ביותר לשיטפונות.  הפארק הלאומי צ'ובה בעל אוכלוסיית הפילים הגדולה ביותר באפריקה.
גאוגרפיה > גבולות וכבישים

המחוז חולק את הגבול הבינלאומי של בוטסואנה עם נמיביה וזמביה בצפון, זימבבואה במזרח, ויש לו גבול עם מחוז נגאמילנד, המחוז הצפון-מערבי של המדינה. 
בנקודה הצפונית ביותר במחוז שוכנת העיירה הבודדה במחוז, קסאנה, השוכנת על הגדה הדרומית של הנהר צ'ובה (אנ'), בנקודת המפגש עם הנהר קוונדו (אנ'). רוחב נהר צ'ובה באזור העיירה הוא 300-200 מטרים והוא מהווה את הגבול בין בוטסואנה ונמיביה בצמוד לרצועת קפריבי שבנמיביה. האי אימפלילה הנמצא בנהר ושייך לנמיביה נמצא מול העיירה ליד הגדה הצפונית של הנהר. מול האי נמצא מעבר הגבול לנמיביה וניתן לחצות את הנהר לנמיביה, במעבורת נוסעים. כ-5 קילומטרים ממזרח לעיירה נמצא הכפר קזונגולה, שבו נפגשים הנהרות צ'ובה והנהר זמבזי. במפגש הנהרות הזה במרחק 1.6 קילומטר ליד הכפר קזונגולה נמצא מערב הגבול בין בוטסואנה וזמביה. המעבר נמצא על גשר קזונגולה (אנ') המתחבר לעיירה לקזונגולה (אנ') שבזמביה שנמצאת בגדה הצפונית של הנהר זמבזי. בסמוך לגשר בגדה הדרומית של הנהר בשטחה של בוטסואנה נמצא מעבר גבול שני המהווה את המעבר לזימבבואה. ממעבר גבול זה ניתן להגיע למפלי ויקטוריה הנמצאים במרחק 70 קילומטרים לכיוון מזרח ממעבר הגבול.
העיירה קסאנה נמצאת בקצה הצפוני של הכביש המהיר (כביש אספלט) פרנסיסטאון - גאבורונה שהוא עורק תנועה ארצי בין דרום ומרכז אפריקה. במיוחד למשאיות כבדות המוגבלות בגלל מגבלות משקל לעבור על גשר מפלי ויקטוריה. מקסאנה יוצא גם כביש מפותח לכיוון מערב עד לגבול נמיביה. במרחק 51 קילומטרים ממעבר הגבול, בנמיביה, נמצאת העיירה נגומה.
תרבות

ישנן במחוז מספר קבוצות אתניות. הקבוצה האתנית בסובייה, הקבוצה האתנית בטוואנה הם חקלאים עובדי אדמה ובני הקבוצה בסארווה הסבו עצמם מצייד וליקוט לחקלאות ועבודת האדמה. בקסאנה יש מספר קבוצות אתניות שהגיעו לאזור תוך חיפוש אחר תעסוקה.
דמוגרפיה

נכון לשנת 2011, סך אוכלוסיית המחוז הייתה 23,347 תושבים לעומת 18,258 בשנת 2001. קצב גידול האוכלוסייה במהלך העשור היה 2.49% בשנה. האוכלוסייה במחוז היוותה 1.15% אחוז מכלל האוכלוסייה במדינה. יחס המינים עמד על 106.17 נשים לכל 100 גברים, לעומת שנת 2001 בו היחס בין נשים וגברים עמד על 106.00 נשים ל-100 גברים. התפלגות האוכלוסייה לפי תעסוקה הייתה בשנת 2011 כלהלן: 943 בעלי מלאכה, 573 פקידים, 2,053 אנשים שעבדו במקצוע יסודי, 186 מחוקקים ומנהלים, 1,083 עובדי מפעלים מפעילי מכונות ומרכיבים. 1,377 עובדי שירותים ומכירות. 243 עובדי חקלאות ובעלי מקצוע הקשורים לחקלאות. 296 טכנאים ואנשי מקצוע קשורים, כך שכוח העבודה הכולל עמד על 6,888 מעוסקים.
| שנה | גודל   האוכלוסייה | אחוז שינוי האוכלוסייה |
| --- | --- | --- |
| 1981 | 7,934 | - |
| 1991 | 14,126 | 78.0%+ |
| 2001 | 18,258 | 29.3%+ |
| 2011 | 23,347 | 27.9%+ |
| 2022 | 28,743 | 23.1%+ |
דמוגרפיה > חינוך וכלכלה

נכון לשנת 2011, היו בסך הכל 11 בתי ספר במחוז, מתוכם 1.70% בתי ספר פרטיים. מספר התלמידים הכולל בבתי הספר של המחוז עמד על 3,217 תלמידים ואילו בבתי הספר הפרטיים היה מספרם 64 בלבד. מספר התלמידים הכולל שנרשמו ללמודים במחוז עמד על 3,281 מתוכם 1,587 תלמידות ו-1,694 תלמידים. המספר הכולל של המורים המוסמכים היה 154, מתוכם 98 מורות ו-56 מורים. היו כ-16 מורים זמניים, 6 גברים ו-22 נשים. היה מורה אחד לא מיומן במחוז.
דמוגרפיה > מפקד האוכלוסין 2006

במפקד האוכלוסין לשנת 2006, נמצא ש-1,260 תושבים עסקו בחקלאות, 322 בבינוי, 236 בחינוך, 76 בחשמל ומים, 95 בפיננסים, 70 בנציגות חוץ, 236 בבריאות, 510 במלונות ומסעדות, 314 בתעשייה, 107 בעסקים פרטיים ומשקי בית, 1,743 במנהל ציבורי, 194 בנדל"ן, 185 בתחבורה ותקשורת ו-681 במסחר סיטונאי וקמעוני. המספר הכולל של התושבים שהיו מועסקים עמד על 12,059 תושבים שהתפלגו ל-6,113 גברים ו-5,947 נשים.
מנהל

בוטסואנה קיבלה עצמאות מהבריטים ב-1966 והתאימה את מסגרת הממשל הקולוניאלית כדי ליצור את המנהל המחוזי שלה.  המחוז מנוהל על ידי הנהלת מחוז ומועצה מחוזית אשר אחראים על המנהל המקומי. המדיניות של המנהל המקומי נקבעת על ידי משרד השלטון המקומי. הפעילויות העיקריות של המועצה הן, המנהל השבטי, פיתוח אזורים מרוחקים וממשל מקומי. סמכויות הביצוע של המועצה נתונות לנציב שמונה על ידי השלטון המרכזי. אגף השירותים הטכניים של מחלקת השלטון המקומי אחראי לפיתוח כבישים, תשתיות בכפרים כמו אספקת מים, בתי ספר ומתקני פנאי.  כל צוות המנהל המקומי למעט המנהל המחוזי נבחר על ידי השלטון המקומי המאוחד (ULGS) ומשרד השלטון המקומי אחראי על הכשרתם, פריסתם ופיתוח הקריירה שלהם.  מחוז צ'ובה הוקם במהלך יולי 2008.
אקלים

האקלים במחוז הוא סוב-טרופי, מתמתן עם העלייה בגובה. העונה החמה והגשומה נמשכת מנובמבר עד מרץ והעונה היבשה ארוכה מאפריל עד אוקטובר, שבתוכה ישנה תקופה קרירה ממאי עד אוגוסט. בחודשים ממאי עד אוגוסט, בלילות הטמפרטורה יכולה לרדת עד לנקודת הקיפאון. במהלך היום חם מאוד כל השנה, אבל בעיקר מספטמבר עד נובמבר, כלומר לפני העונה הגשומה .
| אקלים בקסאנה בירת מחוז צ'ובה   בממוצע בין השנים 1991–2020> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקסאנה בירת מחוז צ'ובה   בממוצע בין השנים 1991–2020> ינואר.30.8.19.7.160 | אקלים בקסאנה בירת מחוז צ'ובה   בממוצע בין השנים 1991–2020> פברואר.30.6.19.4.135 | אקלים בקסאנה בירת מחוז צ'ובה   בממוצע בין השנים 1991–2020> מרץ.30.7.18.8.80 | אקלים בקסאנה בירת מחוז צ'ובה   בממוצע בין השנים 1991–2020> אפריל.30.4.15.9.15 | אקלים בקסאנה בירת מחוז צ'ובה   בממוצע בין השנים 1991–2020> מאי.28.5.12.1.1 | אקלים בקסאנה בירת מחוז צ'ובה   בממוצע בין השנים 1991–2020> יוני.26.4.9.3.1 | אקלים בקסאנה בירת מחוז צ'ובה   בממוצע בין השנים 1991–2020> יולי.26.2.8.7.0 | אקלים בקסאנה בירת מחוז צ'ובה   בממוצע בין השנים 1991–2020> אוגוסט.29.8.11.6.0 | אקלים בקסאנה בירת מחוז צ'ובה   בממוצע בין השנים 1991–2020> ספטמבר.33.6.16.2.0 | אקלים בקסאנה בירת מחוז צ'ובה   בממוצע בין השנים 1991–2020> אוקטובר.35.5.19.8.20 | אקלים בקסאנה בירת מחוז צ'ובה   בממוצע בין השנים 1991–2020> נובמבר.33.6.20.3.65 | אקלים בקסאנה בירת מחוז צ'ובה   בממוצע בין השנים 1991–2020> דצמבר.31.4.20.1.150 | אקלים בקסאנה בירת מחוז צ'ובה   בממוצע בין השנים 1991–2020> שנה.30.6.16.625 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
ראו גם

בוטסואנה
גאוגרפיה של בוטסואנה
קסאנה
לקריאה נוספת

Chobe District Integrared Land Use Plan
הערות שוליים

↑  Central Statistics Office (2009). Chobe District Population & Development Profile. Government Printers. pp. 1–2.
↑  "Tourist attractions in Botswana". Government of Botswana. נבדק ב-12 בנובמבר 2016. {{cite web}}:  (עזרה)
↑  Singh (2011). Geography. Tata McGraw-Hill Education. p. 12.53. ISBN 978-0-07-107480-3.
↑  "Chobe District". Chobe District Council. נבדק ב-12 בנובמבר 2016. {{cite web}}:  (עזרה)
↑  Central Statistics Office (2009). Chobe District Population & Development Profile. Government Printers. pp. 1–2.
↑  "Census of Botswana, 2011". Central Statistics Office of Botswana. 2015. נבדק ב-12 בנובמבר 2016. {{cite web}}:  (עזרה)
↑  Demography Of Botswana, 2015 - Botswana Data Portal, botswana.opendataforafrica.org
↑  "Education details of Botswana, 2011". Central Statistics Office of Botswana. 2015. אורכב מ-המקור ב-12 בנובמבר 2016. נבדק ב-12 בנובמבר 2016. {{cite web}}:  (עזרה)
↑  "Labour Force by industry in Botswana, 2008". Central Statistics Office of Botswana. 2008. אורכב מ-המקור ב-13 בנובמבר 2016. נבדק ב-12 בנובמבר 2016. {{cite web}}:  (עזרה)
↑  Picard, Louis A. (1979). "Rural Development in Botswana: Administrative Structures and Public Policy". The Journal of Developing Areas. Louis A. Picard. 13 (3): 283–300. JSTOR 4190662.
↑  "Regional and Local government in Botswana". Common Wealth of Nations. נבדק ב-12 בנובמבר 2016. {{cite web}}:  (עזרה)
↑  UN-HABITAT (2002). Local Democracy and Decentralization in East and Southern Africa: Experiences from Uganda, Kenya, Botswana, Tanzania, and Ethiopia. p. 57. ISBN 9789211316667.
↑  Gaotlhobogwe, Monkagedi. "Botswana broken into 19 new sub-districts". MMegi Online. נבדק ב-11 בנובמבר 2016. {{cite news}}:  (עזרה)
↑  Janssen, Rainer, ed. (2011). Bioenergy for sustainable development in Africa. Google books: Springer Science & Business media. p. 215. ISBN 9789400721814.
↑  Kasane climate: weather by month, temperature, precipitation, when to go, www.climatestotravel.com
↑  אקלים בקסאנה לפי אתר climatestotravel
| --- | --- |
בקרת זהויות :  NLI: 987007567538105171 
פילים בפארק הלאומי צ'ובה
מפגש הגבולות בין 4 המדינות בצפון מחוז צ'ובה. המדינות הן: בוטסואנה, נמיביה, זמביה, וזימבבואה.
בסיס גדנ"ע שדה בוקר

מצפה
רמון
מצפה
רמון
בסיס גדנ"ע שדה בוקר הוא בסיס גדנ"ע השוכן בסמוך למדרשת בן-גוריון שבשדה בוקר.
שגרת מחנה

בבסיס משרתות מפקדות נוער, ומגיעים אליו תלמידי כיתה י"א לביצוע אימון התנסות בחיי הטירונות.
האימון כולל: שגרת מחנה, מאפייני משמעת צבאית, אימוני שדאות, שיעורי נשק, מטווח ומורשת קרב לקראת הגיוס לצה"ל.
הכשרה

מפקדות הנוער בבסיסים עוברות הכשרה הכוללת טירונות וקמ"ד (קורס מפקדות נוער) בסיס בבה"ד החינוך, שבעיר הבה"דים. ההכשרה אורכת כשלושה חודשים ובתוכם תרגיל אמצע (4 ימים) ותרגיל סוף (5 ימים).
מ"מ גדנ"ע- לתפקיד המ"מ בבסיסי הגדנ"ע מגיעים מפקדות נוער ומש"קיות הו"ד שנמצאו מתאימות לקצונה. בהכשרת המ"מ שני חלקים: בחלק הראשון עוברים הצוערים קורס קצינים במגמת נחשון/ מעוז בבה"ד 1 ובחלק השני עוברים השלמת מ"מ גדנ"ע בבה"ד החינוך. ההכשרה כוללת תרגיל אמצע ותרגיל סוף, כשבוע כל תרגיל.
היסטוריה

הבסיס הוקם בשנת 1962 כחלק מחזונו של דוד בן-גוריון: להכשיר גדודי נוער, כדי שגם הנוער יוכל לאייש את הצבא בזמן מלחמה. הבסיס הוקם בשטח מדרשת שדה בוקר ובשנת 1972 הועבר למקומו הנוכחי בסמוך למדרשה.
בסיס גדנ"ע שדה בוקר
קרן אדמונד דה רוטשילד

סמליל קרן אדמונד דה רוטשילד
קרן אדמונד דה רוטשילד (ישראל) היא קרן פילנתרופית מיסודה של משפחת רוטשילד הפועלת בישראל.
היסטוריה

קרן אדמונד דה רוטשילד נוסדה על ידי הברון אדמונד אדולף דה רוטשילד, נכדו של "הנדיב הידוע". בעוד סבו טבע את חותמו ברכישת אדמות ויישובם, ייזכר הברון אדמונד דה רוטשילד בזכות תרומתו לתיעושה של ארץ ישראל ותרומותיו הנדיבות למוסדות חינוך ותרבות. הזרוע החברתית היא שותפויות אדמונד דה רוטשילד.
בסוף שנות ה-50 של המאה ה-20, העבירה משפחת רוטשילד את אדמות קיסריה (כ-30,000 דונם), לקרן אדמונד דה רוטשילד והזמינה את המדינה להיות שותפה בקרן.
המודל על פיו פועלת הקרן הוא מודל ייחודי לפיו, כל ההכנסות מפיתוח היישוב קיסריה, עוברות מהחברות הבנות של קרן אדמונד דה רוטשילד - החברה לפיתוח קיסריה אדמונד דה רוטשילד והחברה לנכסי קיסריה אדמונד דה רוטשילד, לקרן, וזו תורמת את רווחיה לקידום החינוך וההשכלה הגבוהה בישראל.
כאשר נפטר הברון אדמונד דה רוטשילד בשנת 1997, עברו הקבוצה הבנקאית ורשת הקרנות הפילנתרופיות של המשפחה לידי בנו - הברון בנז'אמן (בנימין) דה רוטשילד. הברון בנימין דה רוטשילד ורעייתו הברונית אריאן דה רוטשילד, מעורבים ומובילים את פעילות קרן אדמונד דה רוטשילד בישראל כחלק מרשת קרנות אדמונד דה רוטשילד הפועלות בתחום החינוך ברחבי העולם.
ב-1 ביוני 2019 החליף מיכאל קליגר את גיא סברסקי כסגן וממלא-מקום יו"ר קרן אדמונד דה רוטשילד.
מועצת הנגידים של הקרן מורכבת מנציגי משפחת רוטשילד ומנציגי נבחרת הדירקטורים.
תחומי הפעילות של הקרן

כדי לממש את חזונה קרן אדמונד דה רוטשילד פועלת בחמישה תחומים:
במטרה לצמצם פערים בחברה הישראלית, באמצעות קידום מוביליות חברתית של צעירים מאוכלוסיות פריפריאליות על ידי רכישת השכלה גבוהה ותרגומה לתעסוקה הולמת.
מיצוי השכלה גבוהה על מנת לקדם שוויון הזדמנויות ולאפשר לצעירים מקהילות מוחלשות לרכוש השכלה גבוהה ותעסוקה נאותה
מצוינות אקדמית - קידום מחקר חדשני וסיוע בפיתוח דור החוקרים הבא בתחומי מדעי הרוח והמדעים המדויקים, ורתימת ההנהגה האקדמית לשינוי חברתית
אמנות - רתימת אמנים למעורבות חברתית באמצעות יצירתם
יזמות אימפקט, במטרה לייצר את התשתיות לבניית סביבת יזמות האימפקט בישראל ולהזרים הון כלכלי חדש לפתרון אתגרים חברתיים וסביבתיים
מנהיגות, במטרה להקים עתודה של צעירים מובילים, בעיקר מהפריפריה החברתית והגאוגרפית, שישתלבו בעמדות השפעה בחברה הישראלית
התוכניות של קרן אדמונד דה רוטשילד > מיצוי השכלה גבוהה

הדבר הבא
אקדמיה לחיים – תוכנית אשר פונה לצעירים בעלי פוטנציאל ומחויבות חברתית שבחרו לתרום לחברה באמצעות שנת התנדבות
קולקטיב אימפקט
פרויקט הישגים
מכון פוירשטיין באקדמיה
המרכז לניהול קריירה – המכללה האקדמית הדסה ירושלים: זוהי מכללה בעלת אוריינטציה חברתית ותעסוקתית. במסגרת המכללה נפתח המרכז לניהול קריירה שנועד להקנות לסטודנטים ולבוגרי המכללה כלים ומיומנויות לתכנון הקריירה ולהשתלבות בשוק התעסוקה.
עולים ביחד
תופסים כיוון
פרויקט קו המשווה
פרויקט צופן
התוכניות של קרן אדמונד דה רוטשילד > מצוינות אקדמית

פרויקט טכניון מצוינות - "צעדים ראשונים" בטכניון – גיוס סגל אקדמי שיתרום להמשך מצוינותו של הטכניון
אריאן דה רוטשילד לתלמידות דוקטורט
מחקרים חברתיים – הקרן תומכת ומעודדת מחקרים הקשורים לתחומים חברתיים, על מנת לרתום את המחקר האקדמי לקידום העשייה החברתית בישראל
רוטשילד ויצמן להוראת מדעים
פרויקט דוקטורנטים למצוינות וגיוון בנוירובילוגיה
מינוף דרך כנסים - כנס JFN
התוכניות של קרן אדמונד דה רוטשילד > אימפקט

אג"ח חברתי
קוביית רוטשילד
המרכז האקדמי להשקעות חברתיות
מאצ'ינג גראנט
מזנקים ביחד
יזמי אימפקט ביזטק
התוכניות של קרן אדמונד דה רוטשילד > אומנות

בצלאל – גלריית אומנות אום אל פחם
עמיתי בצלאל
שנקר - אמנות בקהילה
רואים רחוק
התוכניות של קרן אדמונד דה רוטשילד > מנהיגות

תוכניות מנהיגות של הקרן מופעלות על ידי ארגון שותפויות אדמונד דה רוטשילד.
ארגון שותפויות אדמונד דה רוטשילד הוקם על ידי קרן אדמונד דה רוטשילד בשנת 2016, במטרה לשמש כזרוע החברתית של הקרן. הארגון מאתר ומכשיר צעירים וצעירות מובילים ובעלי פוטנציאל, בעיקר מהפריפריה החברתית-גאוגרפית, בשאיפה לבסס את הדור הבא של מנהיגי ישראל על תפיסות עולם חברתיות ועקרונות הומניים – צמצום פערים, שוויון הזדמנויות, סולידריות וכבוד הדדי.
שגרירי רוטשילד
תוכניות הצוערים לשלטון מקומי ולחינוך בלתי פורמלי
קו הזינוק – איתור בני נוער בעלי פוטנציאל גבוה ובניית קבוצת מנהיגות אזורית
תקווה ישראלית באקדמיה
מובילים באקדמיה
פרויקט מאסר
מעוז
היקף התרומות

היקף התרומות שהעניקה הקרן גדל לאורך השנים, כך בשנת 2015 היקף התרומות עמד על כ-32 מיליון ₪ ובשנת 2018 היקף התרומות גדל לכדי 86 מיליון ₪.
הסכם מול המדינה

בחודש יוני 2018 נחתם הסכם בין מדינת ישראל, בית רוטשילד וקרן אדמונד דה רוטשילד לפיו הסכימו הצדדים להאריך את הסכם שיתוף הפעולה ביניהן עד לשנת 2032, עשר שנים מתום תקופת ההסכם הקודם. במסגרת ההסכם תתרום קרן אדמונד דה רוטשילד כ-1 מיליארד ש"ח בשלוש השנים הקרובות לקידום פרויקטים לאומיים משותפים לקרן ולמדינת ישראל, בתחום ההשכלה הגבוהה.
פרס אדמונד דה רוטשילד לעיצוב

פרס אדמונד דה רוטשילד לעיצוב Edmond de Rothschild Design Award, פרסים שנתיים לקידום מצוינות ויצירה חדשה ומגוונת.: שני פרסים למעצבים בכירים בסך 90,000 ש"ח ושני פרסים למעצבים בתחילת דרכם על סך 45,000 ש"ח, על עיצוב בתקשורת חזותית, בטקסטיל, אופנה ותכשיטים.
מנוהל עי עמותה edrdesignaward
החברה לפיתוח קיסריה אדמונד בנימין דה רוטשילד

החברה לפיתוח קיסריה היא הזרוע המבצעת של קרן אדמונד דה רוטשילד. בשנות ה-60 של המאה ה-20 הופקדה החברה על מימוש חזונו של הברון אדמונד בנימין דה רוטשילד להפוך את קיסריה ליישוב ייחודי ולמרכז תיירות, בילוי ונופש מהיפים בארץ וזאת על ידי השקעה בפיתוח, השבחת קרקעות הקרן למטרות מגורים, תעשייה ותיירות. חלק ניכר מהרווחים הכספיים עוברים לקרן אדמונד דה רוטשילד.
החברה לנכסי קיסריה אדמונד בנימין דה רוטשילד

החברה לנכסי קיסריה פועלת למען השבחת ומימוש קרקעות והנכסים של הקרן, בהם ניתן למצוא את פארק תעשיה קיסריה.
החברה לנכסי קיסריה אדמונד בנימין דה רוטשילד שמה לעצמה מטרה לבנות, להשכיר ולנהל נדל"ן מניב בפארק התעשייה והעסקים שבקיסריה. במשך השנים החברה הקימה ובנתה נכסים בשטח של מעל ל-80,000 מ"ר הנמצאים בבעלותה.
הערות שוליים

↑  על הדבר הבא כתוכנית התמחות, באתר הדבר הבא
↑  על תוכנית האקדמיה, באתר בת עמי
↑  על קולקטיב אימפקט, באתר קולקטיב אימפקט
↑  על תוכנית פוירשטיין ותנאי הקבלה אליה, באתר האוניברסיטה העברית בירושלים
↑  על המרכז, באתר המכללה האקדמית הדסה, אתר המכללה האקדמית הדסה
↑  שותפים בתוכנית 'עולים ביחד', באתר עולם ביחד
↑  שותפים בתוכנית תופסים כיוון, באתר תופסים כיוון
↑  על צעדים ראשונים, באתר קרן אדמונד דה רוטשילד
↑  על התוכנית לתלמידות דוקטורט, באתר האוניברסיטה העברית ירושלים
↑  על תוכנית רוטשילד-ויצמן, באתר מכון ויצמן למדע
↑  על כנס JFN, באתר Jewish Funders Network
↑  על אג"ח חברתי, באתר אג"ח חברתי
↑  על קוביית רוטשילד, באתר אוניברסיטת בן-גוריון
↑  על האקדמיה להשקעות חברתיות, באתר המכללה למינהל
↑  על מזנקים ביחד, באתר מזנקים ביחד
↑   מיה אשרי, לראשונה ייפתח מרכז למצוינות אמנותית שמיועד לתלמידי תיכון ערבים, באתר הארץ, 27 באוגוסט 2018
↑  על עמיתי בצלאל, באתר הפרויקט מחוץ לקופסה
↑  על התוכנית לאמנות בקהילה באתר שנקר לימודי חוץ
↑  על התוכנית רואים רחוק, באתר פייסבוק
↑  על פרויקט שגרירי רוטשילד, באתר קרן אדמונד בנימין דה רוטשילד
↑  על תוכניות הצוערים, באתר קרן אדמונד בנימין דה רוטשילד
↑  על פרויקט קו הזינוק, אתר קרן אדמונד בנימין דה רוטשילד
↑  על 'תקווה ישראלית', באתר אוניברסיטת בן-גוריון
↑  על פרויקט מובילים באקדמיה, באתר המועצה להשכלה גבוהה
↑  על פרויקט מעוז, באתר מעוז
↑  ‏The Edmond de Rothschild Foundation (Israel) 2017-2018 HIGHLIGHTS, באתר הקרן
↑  על ההסכם בין מדינת ישראל לקרן אדמונד דה רוטשילד, באתר השירותים והמידע הישראלי
↑  לי דניאל, הזוכים בפרס אדמונד דה רוטשילד לשנת 2022, באתר ynet, 11 בינואר 2023
↑  פרס אדמונד דה רוטשילד לעיצוב, אודות
| --- | --- |
בקרת זהויות :  NLI: 987009899367905171  ISNI: 0000 0004 5907 4821 
הלוגו של החברה לפיתוח קיסריה
סמליל החברה לנכסי קיסריה
מצפה נמרוד

| --- | --- |

הנוף ממצפה נמרוד
 מידע כללי
 סוג:  נקודת תצפית, אנדרטה 
 על שם:  נמרוד שגב
 מיקום:  הגליל העליון 
 מדינה:  ישראל 
 הקמה ובנייה
 תקופת הבנייה:  ?–2010
 תאריך פתיחה רשמי:  2010 
 
 קואורדינטות:  32°58′19″N 35°32′00″E﻿ / ﻿32.97208056°N 35.53346111°E﻿ / 32.97208056; 35.53346111
  (למפת צפת מוגדלת) מצפה נמרוד(למפת צפת רגילה) מצפה נמרוד(למפת הגליל העליון רגילה) מצפה נמרוד(למפת הגליל העליון מוגדלת) מצפה נמרוד
 
מצפה נמרוד הוא אתר תיירות נוף והנצחה לנמרוד שגב, בן הדור הרביעי למושבה ראש פינה, אשר נהרג בקרב עייתא א-שעב במלחמת לבנון השנייה. האתר מנציח גם את חברי צוות הטנק שבו נפגע נמרוד שגב, ונהרגו יחד איתו. המצפה ממוקם בגליל העליון המזרחי, 503 מטר מעל פני הים, בשטח הרשות המקומית ראש פינה צפונית-מערבית לאתר השחזור בראש פינה ובנוסף הוא גם גן לצמחי ארץ ישראל.